kurumikz/Cleaned-Kazakh-Wikipedia huggingface dataset:
Гимнокалициум

ГИМНОКАЛИЦИУМ (GYMNOCALYCIUM) – кірпігүлдер тұқымдасына жатады. Отаны Оңтүстік Америка. Боливия, Уругвай, Парагвай, Оңтүстік Бразилия мен Аргентинада 100-ден аса түрлері таралған. Табиғатта көлемі өте үлкен болғанымен, бізде үй жағдайында олардың көлемі 2,5 см-ден 30 см аралығында, түсі жасыл, барлығының пішіні шар тәрізді, бірақ шар пішінінің үстіндегі қырлары әртүрлі болып келеді. Көп түрлері 2-3 жылдан кейін-ақ гүлдей береді. Гүлдері сабақ басында орналасқан. Тікенекті өсімдіктен сондай керемет әдемі гүл шығатыны таңқалдырарлықтай. Түсі ақ, күлгін, сары және аралас түсті болып келеді. Гүлдеу мерзімі 10 күнге созылады. Барлық кірпігүлдер сияқты гимнокалициумның да күтімі жеңіл болғандықтан, үй жағдайында өсіру оңай. Бірақ әдемі гүлін көру үшін, қыс айларында демалыс беріп, суғаруды тоқтатып, құрғақ, жарық бірақ салқын жерге орналастыру қажет. Қазіргі кезде жасанды егу жолдарымен шығарылған Михановичтің гибридталған гимнокалициумдары қолданыста көбірек кездеседі. Бұл гимнокалициумдардың түсі сары, қызыл, қызыл-сары болып келеді. Жарығы: Жарық жерді ұнатады, тіке түскен күн сәулесіне шыдамды. Жылуы: Қыс айларында 8-10&nbsp;°C салқындылық қажет, егер осы температуралық жағдай сақталмаса, гүлдемей қояды. Суғарылуы: Көктемде және жазда жиі суғарады. Күзден бастап суғаруды қысқартады. Қыс айларында мүлдем суғармайды. Ылғалдылығы: Ылғалдылықты қажет етпейді. құрғақ ауаға төзімді. Су бүркуді қажет етпейді. Дегенмен де тазарту мақсатында су бүркіп жапырақтарын жуып немесе дымқыл матамен сүртіп тұру қажет. Қоректендірілуі: Көктем, жаз айларында кірпігүлге арналған тыңайтқышпен қоректендіреді. Аурулары: Ауру мен зиянкестерге шалдыға бермейді. Дұрыс күтім жасалса мүлдем ауырмайды. Көбейтілуі: Оңай жолы жанама өскіндері арқылы көбейту, тұқымы арқылы да көбейтуге болады. Сілтемелер * [http://www.gulstan.kz/ Гүлстан, өсімдіктер туралы сайт] Дереккөздер "Гүлстан" республикалық ғылыми-танмыдық, көпшілік журнал, 2010 жыл ISSN 2078-6727
Гиппеаструм

Гиппеаструм – амариллистер тұқымдасына жататын пиязшық өсімдік. Отаны – тропикалық Америка. Табиғатта 75-тен аса түрі бар. Жапырағы ұзын сүйір, жылтыр, түсі ашық жасылдан қою жасылға дейін. Гүлі биік гүлсидамының басында қолшатыр тәріздес, 2-5 дана аралығында орналасқан. Гүлдері ірі, түтікшесінің ұзындығы 20 см болса, диаметрі 25 см болады. Түсі түріне байланысты әртүрлі. Гиппеаструмның пиязшықтары жиырма жылға дейін жақсы өсіп, өне береді. Гиппеаструмның күтімі де қиын емес. Ең бастысы түбегін дұрыс таңдау керек. Көлемі үлкен ыдысқа отырғызса, өсімдік көп балапандар шығарады да, бірақ гүлдеуі нашарлайды, сондықтан түбегінің диаметрі пиязшықтан 2-3 см-ге ғана үлкен болуы керек. Топырағы құнарлы болғаны абзал. Арнайы күтім жасағанда, гиппеаструм жылына екі рет гүлдейді. Жарығы: Жарық жерді ұнатады, тіке түскен күн сәулесіне шыдамды, жазда аулаға шығаруға болады. Жылуы: Демалу кезеңінде көлеңке, салқын жерге, басқа уақыттарда 22-25&nbsp;°C жылы жерге орналастыру керек. Суғарылуы: Гүлдеп болған соң, гүлсидамын солған гүлімен бірге кесіп тастайды да, суғаруды азайтады. Қыркүйек айының соңына қарай жапырағы түгелімен сарғайған кезде ғана, жапырағын кесіп тастап, суғаруды тоқтатады (жапырақтары солмай тұрып жұлып тастауға болмайды, жапырақтағы нәр қайтадан тамыртүйнегіне баруы керек). Тек айына бір рет, түбегінің астындағы ыдысқа су құйып ылғалдандырып қана қою керек. Қазан, желтоқсан айларында қараңғы, құрғақ, 10-12&nbsp;°C салқын жерде сақтау керек. Қаңтар айынан бастап 22-25&nbsp;°C жылы жерге шығарып, біртіндеп суғара бастайды. Ылғалдылығы: Жапырақтарына су бүркіп, ылғалдандырып, тазалап тұрған абзал. Қоректендірілуі: Гүл түйнегі пайда болғаннан бастап аптасына бір рет арнайы гүлдейтін гүлдерге арналған сұйық тыңайтқышпен жапырағы сарғайғанға дейін қоректендіру қажет. Аурулары: Кене, қалқанқоңыз және жер құрты пиязшығын зақымдауы мүмкін. Оларға қарсы инсектицидтер қолданады. Ауруына қарсы фунгицидтер қолданады. Көбейтілуі: Пиязшығын бөлу немесе жанама өскіндері арқылы көбейтеді. Сілтемелер * [http://www.gulstan.kz/ Гүлстан, өсімдіктер туралы сайт] Дереккөздер "Гүлстан" республикалық ғылыми-танмыдық, көпшілік журнал, 2010 жыл ISSN 2078-6727
Гусмания

Гусмания – бромелиялар тұқымдасына жататын эпифитті өсімдік. Отаны - Оңтүстік Америка. Бразилия, Венесуэла, Орталық Америка аймақтарында таралған. Гусмания деген атауы - 1802 жылы ең алғаш осы өсімдікті сипаттағаны үшін испан ботанигі Анастасио Гусманның құрметіне қойылған. Табиғатта 130-ға жуық түрі белгілі. Отанында табиғатта өскенімен, Қазақстанда үй жағдайында ғана өсіріледі. Жапырақтарының ұзындығы 40-50 см, ені 5 см болады. Гүлсидамының биіктігі 30 см-ге жетеді. Жапырақтары тығыз жанаса орналасып, құмыра пішіндес қуыс құрайды. Қуыс өзегінен тік өскен гүлсидамының жапырақтарының түсі түрлеріне қарай сары, қызыл, күлгін, қою қызыл болып, жайқалып тұрған гүлге ұқсайды. Гүлсидамы 4-5 ай бойы тұрады. Гүлі гүлсидамының ішіндегі гүлсағақтарынан шығады. Жарығы: Алакөлеңкеде өседі. Күннің тіке түскен сәулесінен қорғаса жарық жерде де өсе береді. Жылуы: Барлық бромелиялар сияқты жылылықты жақсы көреді. Қыста температура 15&nbsp;°C-тан төмен болмағаны жөн. ъ Суғарылуы: Гүлдеп тұрған мезгілінде құмыраға ұқсас гүл сағағының ішіне тұндырылған су құйып, ішіндегі суды айына бір рет ауыстырып тұру қажет. Ал, топырағына аз мөлшерде, дымқылдап қана құяды. Гүлдеп болған соң, тек топырағына ғана су құйып тұру керек. Ылғалдылығы: Су бүркіп тұрған абзал Қоректендірілуі: Мамыр айынан тамыз айына дейін арнайы бромелияларға арналған тыңайтқышпен айына бір рет қоректендіреді. Ал, жалпы гүлдерге арналған тыңайтқышты қолданғанда, басқа гүлдерге құятын мөлшерден екі есе аз мөлшерде қолдану қажет. Аурулары: Ақ ұнтақ құрты, өрмекші кенесі, өсімдік биті зиянкестерінің әсерінен ауруы мүмкін. Суды көп мөлшерде құйып, артық суғарғаннан саңырауқұлақ ауруларына шалдығуы мүмкін. Дұрыс күтім жасалса ауруға шалдықпайды. Көбейтілуі: Тұқымы арқылы көбейту ұзақ уақыт алатындықтан, жанынан өсіп шыққан жанама өскіндері арқылы көбейткен жөн. Сілтемелер * [http://www.gulstan.kz/ Гүлстан, өсімдіктер туралы сайт] Дереккөздер "Гүлстан" республикалық ғылыми-танмыдық, көпшілік журнал, 2010 жыл ISSN 2078-6727
Los Angeles Convention Center

Los Angeles Convention Center — АҚШ-тың Калифорния штатындағы Лос-Анджелес қаласындағы көрме кешені. Түрлі көрмелер мен конференциялар өткізілетін орны, әсіресе, Electronic Entertainment Expo (1995 - 2006 және 2009 - б.к.) және Greater Los Angeles Auto Show. Сыртқы сілтемелер * [http://www.lacclink.com/ Ресми сайты]
Дәмжапырақ

Дәмжапырақ немесе Лавр - Лавр тұқымдасына жататын субтропикалық мәңгі жасыл ағаштар не бұталар тегі. Көбіне Жерорта теңізінің жағалауынан таралған. Мәңгіжасыл, бұтақты өсімдіктерге жатады. Гүлдері ақ түсті, ұсақ, ерекше әдемі емес, жапырақтары қатты, қабықты болып келеді. Дәмжапырақтың жапырақтары ежелден Грекия елінде жеңістің, даңқ пен ұлылықтың белгісі ретінде жоғары бағаланады. Оның құрамында эфир майы, цинеол, капрон, сірке қышқылы бар. Табиғатта өсетін дәмжапырақты көптеген ауруларды емдеуге қолданады. Отанында табиғатта өссе, Қазақстанда дәмжапырақтың Laurus nobilis деген түрін үй жағдайында өсіреді. Жапырағының ұзындығы 10 см. Тәбет ашатын қасиеті үшін, жапырақтарын тағамға қосады. Көктем кезінде гүлдейді. Гүлінің түсі ақ, алтын түстес. Күтімі өте жеңіл, шыдамды, ауруларға шалдыға бермейді. Ағаш секілді үлкен болып кететіндіктен, сабақтарын кесіп, бойының биіктігін белгілі бір қалыпта сақтауға болады. Биологиялық сипаттамасы Жапырағы кезекті орналасқан, қалың, беті жылтыр. Гүлі ұсақ ақшыл сары, шатыр тәрізді гүл шоғырына жинақталған. Жемісі қара көк, бір тұқымды. Жарығы Жарық және алакөлеңкелі жерде де өсе береді. Жылуы Қыста температура 12-15&nbsp;°C - дан төмен болмағаны дұрыс. Суғарылуы Қыс кезінде сирек, жаз бен күз аралығында мол суғарады. Ылғалдылығы Жапырақтарына күнделікті су бүркіп тұрған жөн. Қоректендірілуі Көктем және жаз айларында арнайы тыңайтқышпен айына бір рет қоректендіру қажет. Аурулары Жапырақтары шаң болып кетсе, зиянкестерге шалдығуы мүмкін. Көбейтілуі Тұқымы, қалемшесі, өскіндері арқылы көбейтуге болады Сілтемелер * [http://www.gulstan.kz/ Гүлстан, өсімдіктер туралы сайт] Дереккөздер
Дизиготека

Дизиготека – аралия туысына жататын бір не көп жылдық лиана тәрәздә өсімдіктер туысы. тұқымдасына жатады. Отаны - Полинея мен Жаңа Каледония маңындағы аралдар. Ол мәңгіжасыл, ағаш тектес өсімдік. Табиғатта 17 түрі белгілі. Қазақстанда Dizygotheca elegantissima және Dizygotheca veitchii деген түрлері үй жағдайында өсіріледі. Dizygotheca elegantissima жапырақтары қою жасыл түсті, жіңішке, ұзыншақ, жиектері аратісті болып келеді, саусақтың саласы секілді сабақ басында тарамдала орналасқан. Сабақтың ұзындығы 40 см болады. Dizygotheca veitchii жоғарыда сипаттаған түріне ұқсас, тек жапырағы жалпақтау, жиектері ирек толқынды боп келеді. Дизиготеканың сабақтың жоғарғы жағында орналасқан ұсақ гүлдері ерекше әдемілікке ие емес. Үй жағдайында дизиготека сирек гүлдейді. Жарығы: Жарық мол түсетін жерге орналастыру керек. Жарық аз болса, түсі әрсізденіп кетеді. Жылуы: Жылу сүйгіш, қыс кезінде температура 17-18&nbsp;°C-ден төмен болмағаны жөн. Жел өтінен сақтау қажет. Ауа температурасының бірден, күрт өзгеруіне шыдамсыз, жапырақтарын түсіріп тастайды. Суғарылуы: Көктемнен күзге дейін молынан, қыста азырақ суғару керек. Ылғалдылығы: Күнделікті су бүркіп, жапырақтарын ылғалдандырып тұрғанды қажет етеді. Қоректендірілуі: Мамыр айынан тамыз айына дейін екі аптада бір рет арнайы тыңайтқышпен қоректендіреді. Аурулары: Көп жағдайда оны өсімдік биті мен кене зақымдайды. Көбейтілуі: Тұқымы және қалемшелері арқылы көбейтіледі. Арнайы фитогормондар қосып тамырландырған дұрыс. Сілтемелер * [http://www.gulstan.kz/ Гүлстан, өсімдіктер туралы сайт] Дереккөздер "Гүлстан" республикалық ғылыми-танмыдық, көпшілік журнал, 2010 жыл ISSN 2078-6727
Диффенбахия

Диффенбахия – шаяноттар тұқымдасының 113 тегінің бірі. Өсімдік тегінің атауы атақты австриялық ботаник Йозеф Диффенбахтың құрметіне қойылған. Отаны – Оңтүстік Америка. Биологиялық сипаттамасы Мәңгіжасыл, әдемі жапырақты өсімдік. Диффенбахияның 52 түрі белгілі. Барлық түрлерінің жапырақтары үлкен, жалпақ, ерекше әдемі боп келеді. Түрлеріне қарай ұзындығы 35-70 см, ені 10-16 см көлемінде болады. Үй жағдайында гүлдемейді. Шырыны улы. Сондықтан онымен жұмыс жасағанда қолыңызға арнайы қолғап кигеніңіз дұрыс. Диффенбахия үш жылда биік болып өсіп, астыңғы жапырақтарын түсіріп, өз көркін жоғалта бастайды. Сондықтан аталған уақыттан кейін оның үстіңгі сабағын кесіп тамырландырып, өсімдікті жаңартқан абзал. Күтімі * Жарығы: Жазда алакөлеңкелі жерде, қыста жарық жерде тұру керек. * Жылуы: Жел өтіне шыдамсыз. Температура 18ºC- тан төмен болмауы керек. * Суғарылуы: Көктем мен жазда молынан жиі, қыста сирек суғарады. * Ылғалдылығы: Жапырақтарын жиі жуып, су бүркіп тұру қажет. Ылғалдылық жетіспеген жағдайда жапырақтарының ұшы сарғайып, жиырылып қалады. * Қоректендірілуі: Мамыр мен тамыз айларының аралығында арнайы тыңайтқышпен қоректендіру қажет, қыста қоректендірілмейді. * Аурулары: Ауа температурасы күрт өзгеріп, тұрақты болмаған жағдайда, жапырақтары түсіп қалады. * Көбейтілуі: Қалемше арқылы тамырландырып көбейтеді. Түрлері Диффенбахияның 52 түрі белгілі. * * * * * * * * * * * * * * * * * * * * * * * * * * * * * * * * * * * * * * * * * * * * * * * * * * * * Бақшада өсірілетін түрлері: * . * . * . немесе . * .немесе . Сілтемелер * [http://www.gulstan.kz/ Гүлстан, өсімдіктер туралы сайт] Дереккөздер * "Гүлстан" республикалық ғылыми-танмыдық, көпшілік журнал, 2010 жыл ISSN 2078-6727
Жүзжылдық

Жүзжылдық (алоэ, Aloe) – асфоделдер тұқымдасына жатады. Туысында 350-ге жуық түрі бар. Африканың тропикалық аймақтары мен Мадагаскар аралында таралған. Сукулентке жататын өсімдік. Табиғатта оның шөптесін, бұта, ағаш және шырмауық түрлері бар. Отанында бұл өсімдік жылда гүлдейді. Ал Қазақстанда бөлме гүлі ретінде өсірілетіндіктен, үй жағдайында өте сирек гүлдейді. Жүзжылдық деп аталуы, жүзжылда бір гүлдейді дегеннен шыққан. Күтімі өте жеңіл. Жапырақтары шырынды, ұзын сүйір, қатты, қалың қабықты, шеттері өткір тікенді болып келеді. Шырынында бактерицидтік қасиеті өте жоғары болғандақтан, медицинада үлкен қолданыста. Ауа тазартудан да басқа өсімдіктерге қарағанда фитонцидтерді көп бөледі. Фитонцидтер – ауадағы бактерияларды жояды. Жарығы: Жарық сүйгіш. Тіке түскен күн сәулесін қажет етеді. Жылуы: Қыста 10&nbsp;°C төмен болмауы абзал. Жарық жерге қою керек. Суғарылуы: Жазда жиі, қыста сирек суғарады. Ылғалдылығы: Құрғақ ауаға төзімді. Көктем-жаз айларында аптасына бір рет су бүркіп тұрған абзал. Қоректендірілуі: Кірпігүлге арналған тыңайтқышпен айына бір рет, ал қыста қоректендірмейді. Аурулары: Ауруға сирек шалдығады. Сукулентке жататындықтан, артық суғарғаннан шіріп кету қаупі бар. Көбейтілуі: Түбін бөлу арқылы көбейтеді. Сілтемелер * [http://www.gulstan.kz/ Гүлстан, өсімдіктер туралы сайт] Дереккөздер "Гүлстан" республикалық ғылыми-танымдық, көпшілік журнал, 2010 жыл ISSN 2078-6727
Жүсіп сұлулығы

Жүсіп сұлулығы – көпжылдық, шөптесін немесе жартылай бұтақты, қалақай тұқымдасына жататын өсімдік. Негізгі отаны - Азия, Ява аралдары. 150-ден астам түрі белгілі. Ол өзінің түрлі-түсті ала жапырақтарымен бағаланады. Бірақ бір түсті түрлері де кездеседі. Жапырағы жүрек пішіндес және жиегі ара тісті, беті тегіс емес. Соңғы уақытта жіңішке, жиегі жыртық жапырақты сұрыптарын өсіру үлкен сәнге айналды. Жаз, күз мезгілдерінде гүлдейді. Гүлдері айтарлықтай әдемі емес, шырақ секілді сабақ басында орналасады. Жүсіп сұлулығын гүлі үшін емес, әдемі жапырақтарына бола өсіреді. Бір жылдық түрлеріде бар. Бір жылдық түрлерін көгалдандыруда қолданады, күз кезінде алып тастап, көктемде қайтадан орнына жаңа өскіндерін егеді. Бөлмедегідей, аулада да топтасып тұрғанда, немесе жол жиегіне еккенде әсем көрінеді. Жарығы: Жарықта жақсы өседі. Жарық жетіспеген жағдайда сабағы майысып, жапырақтары қанық түстерін жоғалтып, бозғылданып әрсіз болып кетеді. Жылуы: Жылы температураны ұнатады. Қыста бөлме температурасы 120С төмен болмау керек. Ыстық күндері, ауа ылғалдылығын молырақ жасау қажет. Суғарылуы: Жаз айларында молынан, қыста өсу процесі баяулайтындықтан суды азырақ құяды. Ылғалдылығы: Жапырақтарына су бүркіп тұрады Қоректендірілуі: Минералды немесе органикалық қорекпен тыңайтады. Жапырағының әдемілігін сақтау үшін, азоты көбірек тыңайтқыш қолданады. Сатып алынған тыңайтқыштың белгілі мөлшерін сумен араластырып (қорап сыртында нұсқауы тұрады) көктем – жаз мезгілдерінде екі аптада бір рет қоректендіріп тұрады. Аурулары: Көбінесе өсімдік битімен ауырады. Оған қарсы инсектицидтер қолданады. Көбейтілуі: Қалемше арқылы көбейтеді. Сонымен қатар тұқымы арқылы да көбейтуге болады. Бірақ қалемшелеп көбейткенге қарағанда, біршама қиынырақ және тұқымынан өсіп шыққан жүсіптің сұлулығы, бастапқы түрінен өзгеше болып шығуы мүмкін. Сілтемелер * [http://www.gulstan.kz/ Гүлстан, өсімдіктер туралы сайт] Дереккөздер "Гүлстан" республикалық ғылыми-танмыдық, көпшілік журнал, 2010 жыл ISSN 2078-6727
Замиокулькас

Замиокулькас – шаяноттар тұқымдасының 113 тегінің бірі. Таралуы Отаны – Африканың шөлді аймақтары. Суккулентті өсімдіктерге жатады. Замиокулькас та басқа суккулентті өсімдіктер сияқты, шөлді жерлерде өсетіндіктен, бойына суды етті жапырағында, сабағында, тамырында жинау қасиеті қалыптасқан. Табиғатта ол бойына жинаған суды, қуаңшылық уақыттарда пайдаланады. Бізде, Қазақстанда бөлме гүлі ретінде өсіреді. Биологиялық сипаттамасы Сабақтары тік ұзын, жуан етті болып келеді Жапырақтары қатты, балауыз жалатқандай жылтыр, сабағында қатарласып орналасқан. Үй жағдайында өте сирек гүлдейді. Гүлі собыққа ұқсас, әрсіз. Өсімдіктің төмен жағында орналасқандықтан, аса байқалмайды. Замиокулькасты әдемі жапырақтары үшін өсіреді. Күтімі өте жеңіл. Тек оның суккулентті екендігін ескеріп, байқап суғару қажет. Ауруларға аса шалдыға қоймайтын, төзімді өсімдік. Күтімі * Жарығы: Алакөлеңкеде де, жарықта да жақсы өседі. Күннің көзіне де шыдамды, тек жаздың ыстық күндерінде ғана тік түскен күн сәулесінен қалқалау қажет. * Жылуы: Бірқалыпты жылуды қалайды, қыста 120С төмен болмағаны абзал. * Суғарылуы: Молынан бір рет суғарып алып, топырағын келесі суғарғанға дейін жақсылап құрғатып алу керек. * Ылғалдылығы: Құрғақшылыққа шыдамды, бірақ жапырақтарын шаң-тозаңнан тазарту мақсатында су бүркіп тазалап тұру қажет. * Қоректендірілуі: Кірпігүлге арналған тыңайтқышпен айына бір рет қоректендіріп тұруға болады. Қыста мүлдем қоректендірмейді. * Аурулары: Артық суғарғанннан тамыры шіри бастайды. * Көбейтілуі: Түбін бөлу арқылы көбейтеді. Синонимдары Синонимдары: * — Каладиум * — Лоддиджес Замиокулькас * — Замиокулькас ланцеттәрізді Галерея Сілтемелер * [http://www.gulstan.kz/ Гүлстан, өсімдіктер туралы сайт] * [http://botane.ru/stati/komnatnye/zamiokulkas ] * [http://members.chello.at/norbert.anderwald/Zamioculcas/index_e.htm «The Zamioculcas homepage»,] Тағы қараңыз * Ароид тұқымдасы Дереккөздер "Гүлстан" республикалық ғылыми-танмыдық, көпшілік журнал, 2010 жыл ISSN 2078-6727
Брюс Спрингстин

Брюс Фредерик Джозеф Спрингстин (; 23 қыркүйек 1949, Лонг Брэнч, АҚШ) — американдық рок - және фолк-музыканты, өлеңдер авторы. The Beatles , Элвис Пресли, Вуди Гатри, Пит Сигер, Эдди Кохрейн және Боб Диланның өлеңдерін тыңдаған.
No Way Out

No Way Out (Жол жоқ) — бұл World Wrestling Entertainment (WWE) өткізетін реслинг шоулары. Алғашқы шоу 1998 жылы өткізілген. WWE No Way Out Коннектикутта орналасқан кәсіби күрес жарнамасы WWE ұйымдастырған Кәсіби көру ақысы (PPV) күрес шарасы болды. Ол алғаш рет 1998 жылы ақпанда сіздің үйіңізде PV-де 20-шы болып өткізілді және "Техастан жол жоқ" деп аталды. Ол 2000 жылдың ақпанында өзінің PPV ретінде оралды, іс-шараның атауы "шығу жоқ" деп қысқартылды және 2009 жылға дейін жыл сайынғы ақпан PPV ретінде жалғасты. 2008 және 2009 жылдардағы жарыстарға іріктеу камералық матч кірді. Өз кезегінде, No Way Out 2010 жылы Elimination Chamber деп аталатын жаңа жылдық PPV-мен ауыстырылды, бірақ тағы бір PPV No Way Out 2012 жылдың маусымында Capitol Punishment-ті ауыстыру үшін бір реттік іс-шара ретінде өткізілді. 2013 жылы "No Way Out" қайтадан тоқтатылып, орнына "Payback" қойылды. Алғашқы төрт іс-шара жарнаманы World Wrestling Federation (WWF) деп те атаған кезде өткізілді. 2002 жылдың мамырында промоушен World Wrestling Entertainment (WWE) болып өзгертілді. 2002 жылы енгізілген брендтің кеңеюіне байланысты No Way Out тек SmackDown балуандарына арналған! бренд 2004 жылдан 2007 жылға дейін. 2007 жылдың сәуірінде WrestleMania 23-тен кейін брендке эксклюзивті төлем жүйесі тоқтатылды; No Way Out 2007 брендтің алғашқы кеңеюі кезінде брендке ғана тән жарнаманың соңғы PPV болды. "WWE" 2011 жылдың сәуірінде жарнаманың жетім атауына айналды, ал брендтің кеңеюі сол жылдың тамызында 2012 жылдың маусымында No Way Out бір реттік қайтарылғанға дейін аяқталды. Сыртқы сілтемелер * [http://www.wwe.com/shows/nowayout/ Ресми сайты] fr:WWE Elimination Chamber ko:노 웨이 아웃 pl:WWE Elimination Chamber
Билбо Беггинс

Билбо Беггинс ( — хоббит және «Сақиналар әміршісі» Джон Р. Р. Толкиенның романды негізгі кейіпкері. Фродо Бэггинстың ағайы. Ол Гэндальфтың жақын достарының бірі. Егер Гэндальф болмаса, Бильбо Бэггинс гномдармен бірге «Жалғыз тауға» сапар шекпей, Голлуммен танысыпай, оның сақинасын алмас еді. Дереккөздер simple:Middle-earth characters#Bilbo Baggins
Айова

Айова — АҚШ-тың орталық батысында орналасқан штат. Тұрғыны 2&nbsp;988&nbsp;046 адамды құрайды (2010). Басқа штаттармен салыстырғанда жер көлемі жөнінен 26-шы, ал тұрғыны жөнінен 30-шы орында. Астанасы — Де Мойн, ірі қалалары — Сидар-Рапидс, Давенпорт, Су-Сити, Ватерлоо, Айова-Сити. Штаттың ресми лақапаты: «Сұңқар көзді штат». Тарихы Халқы Ұлттық құрамы: * немістер — 35,7 %, * ирландықтар — 13,5 %, * британдықтар — 9,5 %, * «америкалықтар» — 6,6 %, * норвегтер — 5,7 %, * нидерландықтар — 4,6 %, * шведтер — 3,3 % * даниялықтар — 3,2 %. Географиясы Экономикасы Тағы қараңыз * Айова штатының қалалары Сыртқы сілтемелер * [http://us-america.ru/gallery/C29/ Айова штатының суреттері]
Қазақша жыл санау

Жердің Күнді бір айналып шығуына кететін уақыт «жыл» деп аталады. Жыл он екі айға бөлінеді. Қазақша ай аттары: наурыз, көкек, мамыр, маусым, шілде, тамыз, қыркүйек, қазан, қараша, желтоқсан, қаңтар, ақпан. Жыл басы – наурыз айы. Әрине, бұл ежелгі қазақша жыл санау бойынша. Өйткені, бұл айда күн мен түннің көктемгі теңелуі (21 наурыз) болады. Мұнан әрі күн тез ұзарып, жер беті жылына бастайды, бүкіл жан-жануарлар, өсімдік атаулы, яғни, табиғат оянады. Қазақтың халық тәжірибесінде жыл санаудың негізіне мүшел алынады. Бір мүшел 12 жылдан тұрады. Жыл есебін бұлай жүргізу өте ежелгі кезден басталған және ешқандай діни қағидамен байланысты емес. Шамасы, табиғат құбылыстарының қайталама заңдылығына негізделген болу керек. Қазақша мүшелдік жыл санау тышқан жылынан бастау алады. Одан ары қарай кезекпен сиыр, барыс, қоян, ұлу, жылан, жылқы, қой, мешін, тауық, ит, доңыз келіп отырады. Жыл аттары не себепті жануарлардың атымен аталатыны және жыл басы неге тышқаннан басталатыны туралы халық арасында аңыз-ертегі бар. 12 жылдық қайталама негізінде мүшелмен жыл есебін жүргізуді қазақ халқы «жыл қайыру» деп атайды. күнтізбесі бойынша бір мүшел.]] "12 ай" суатқысы.]] Түсініктемелер: 1. Осы он екі жыл бір айналғанда бір мүшел толады. 2. Бірінші мүшел 13 жас, содан кейін 12 жылдан қосыла береді. 3. Әрбір төрт жыл сайын 366 күндік кібісе жылы кіреді, басқаша атауы толық жыл. Ішкі сілтемелер *Жыл *Жаңа Жыл *Жыл мезгілдері *Жыл санау
Методизм

Методизм (Methodism), Англияда 18 ғасырда Джон Уэсли бастаған протестанттардың діни қозғалысы. 1737 жылы ағылшын дін қызметшісі Уэсли өзін құтқаруға деген сенімі пайда болған кезде осы түсінікті қолданған. Осыдан кейін шіркеуден тыс уағыз жүргізе бастайды. Методизм Англия шіркеулеріндегі қайта тірілту бойынша қозғалыс ретінде басталған, оның өкілдері шіркеулермен 1795 жылға дейін жанжалдаспаған еді. Методистерде жақсы ұйымдастырылған шіркеулерді басқару жүйесінің мықты орталық билігі болған. Олар жер-жерде тиімді ұйымдасып, мамандандырылмаған священниктерді қолдана білген. Қозғалыс 19 ғасырда тез өршіп, өнеркәсіптік аудандардағы жұмысшы тобының арасында ерекше қолданысқа ие болады. Методисттік епископалдік шіркеу 1784 жылы АҚШ-та негізі қаланған. Методисттік священниктер көптеген американдық қоныс аударғандар арасында қолдауға ие болып, жақтастар саны арта түскен болатын. Содан кейін ағылшын және американдық миссионерлер методизмді дүние жүзіне таратады. Методисттік доктрина Әулие Рухтың билігін көрсетеді. Ол Құдаймен жеке қатынастың қажеттілігі, құлшылық етудің қарапайымдылығы және кембеғал жандарға қамқорлық ету.
Radiance of the Seas

MS Radiance of the Seas (Теңіз шұғыласы) — Американдық Royal Caribbean Cruises Ltd. компанияның меншігіндегі, 2001 ж. Германияның Папенбург қаласындағы Meyer Werft GmbH верфінде соғылған, «Radiance» класындағы алғашқы кеме. Өзінен басқа Brilliance of the Seas, Serenade of the Seas және Jewel of the Seas атты егіз сыңар кемелері бар. Кеменің тарихы 28 сәуірде 1998 ж. Royal Caribbean Cruises Ltd. компаниясы немістің Meyer Werft кеме соғу компаниясымен келісім шартқа отырады. Екі айдан кейін зауыт нөмірі 655-ші киль төселеді. 2001 жылы 9 наурызда кеменің тапсыру салтанаты өтеді. Содан кейін Атлантиканы кесіп өтіп, 6 сәуірде Форт-Лодердейлде шоқындыру салтанаты өтеді. Өкіл анасы болып Royal Caribbean International-дың басшы мүшелерінің бірі Томас Дж. Прицкердің жұбайы Марго Л. Прицкер атанады. Кеме Тынық мұхитының солтүстік-батыс жағын және Гавай аралдарына саяхаттайды. Кейін келе жыл сайын Аляскағада барып тұратын болды. 2011 — 2012 жылдардағы кесте бойынша Австралия және Жаңа Зеландияға круиз жасайтын болады. Кемедегі ойын-сауықтар Жолаушыларға арналған 1056 каюта бар. Олардың бірнеше түрі бар: * 240 балконсыз сыртқы каюта * 577 балконды каюта * жасанды жартас * биіктігі 9 палубаны алып жатқан “Centrum“ променады * 900 орындық «Аврора» театры * "Cascades" басты мейрамхана * тұмсығында тік ұшақ қонатын алаңқай орналасқан Тағы қараңыз * Brilliance of the Seas * Serenade of the Seas * Jewel of the Seas * Алып жолаушылар лайнерлер тізімі * Royal Caribbean International Дереккөздер Сыртқы сілтемелер * [http://www.royalcaribbean.com/findacruise/ships/class/ship/home.do?brR&shipClassCodeRD&shipCode=RD Royal Caribbean International бетінде кеменің сипаттамасы] * [http://www.marinetraffic.com/ais/ru/shipdetails.aspx?mmsi=311319000 MarineTraffic-те кеменің сипаттамасы және суреті] * (швед тілінде)
Берен Саат

Берен Саат, Beren Saat − түрік актрисасы. Биография 1984 жылы 26 ақпанда Анкара қаласында дүниеге келген. Baskent университетінде білім алып, модель және актриса ретінде көпшілікке таныла бастаған. Берен Aның түрiк сериалындағы Қыванч Татлытуғ Бихтердiң басты рольді өзi белгiлi және әйгiлi актер қасында болып табылады. Филмография *Aşkımızda Ölüm Var (2004) *Aşka Sürgün (2005) *Hatırla Sevgili (2007) *Avrupa yakasi *Güz Sancısı (2008) *Мезгілсіз сезім (2008-2010) *Gecenin Kanatları (2009) *Fatmagül (2010) * She has also lent voice to Barbie in "Toy Story 3", in Turkish version.
Тангенс

Тікбұрышты үшбұрыштың сүйір бұрышының Тангенсы – Қарсы жатқан катеттің іргелес жатқан катетке қатынасы. * Синус формуласы * Косинус формуласы * Тангенс формуласы * Котангенс формуласы Дереккөздер Геометрия ISBN 9965-625-46-8 Алматы Просвещение-Қазақстан 2004
Төртбұрыш

Төртбұрыш — төрт нүктеден және оларды тізбектей қосатын төрт кесіндіден тұратын фигура. Сонда бұл берілген нүктелердін ешбір үшеуі бір түзудің бойында жатпауы тиіс, ал оларды қосатын кесінділер қиылыспайтын болуы тиіс. берілген нүктелер төрбұрыштың төбелері деп, ал оларды қосатын кесінділер төртбұрыштың қабырғалары деп аталады. Төртбұрыштың ауданын есептеу * Төртбұрыштың диагональдары , және олардың арасындағы бұрыш белгілі жағдайда ауданы мынаған тең: * Тік төртбұрыш үшін: S=a×b Дереккөздер
Зигокактус

Өсімдік туралы Зигокактус – кірпігүлдер тұқымдасына жататын суккулентті өсімдік. Отаны - Оңтүстік және Орталық Американың тропикалық ормандары. Құмды, шөлді жерлерде өсетін кірпігүлдерден айырмашылығы, бұл эпифитті (яғни жерде топырақта емес, ағаштың бұтақ, діңінде өсетін) ылғалдылықты ұнататын өсімдік. Жапырақтары етті, жалпақ, аратісті, буын-буын болып келген. Жапырағының соңғы буындарының ұшынан қызыл, күлгін түсті гүл жарады. Желтоқсан-қаңтар айында гүлдейтіндіктен «желтоқсан гүлі» деген атауы да бар. Гүл түйнегі қазан айының соңында пайда бола бастағаннан бастап, өсімдікті бір орыннан екінші орынға қозғап, мазалауға болмайды, әйтпесе түйнегін тастап жібереді. Сонымен қатар, молынан суғарып, су бүркіп, гүлдейтін гүлдерге арналған тыңайтқышпен қоректендіру қажет. Гүлдеп болғаннан кейін, өсімдік демалу кезеңіне ауысады сондықтан суғаруды біртіндеп азайтып, 12&nbsp;°C салқындау жерге қою керек. Сәуір айында түбегін, топырағын ауыстырып, әрі қарай қазан айына дейін дағдылы күтім жасалады. Қазан, қараша айларында гүлдеуі үшін аздап ғана суғарып салқындау жерге қояды. Бұндай температуралық жағдайлар жасалмаса, өсімдік гүлдемей қояды. Жарығы Жарық, күн сәулесі мол түсетін жерге орналастыру қажет. Жылуы Демалу кезеңінде 12°C салқындық, басқа уақыттарда 17 °C- 20 °C жылулықта өседі. Суғарылуы Демалу кезеңінде азырақ суғарады. Ылғалдылығы Құмды, шөлді жерлерде өсетін кірпігүлдерден айырмашылығы, бұл көлеңкелі тропикалық ормандарда өсетіндектен ылғалдылықты ұнататын өсімдік, сондықтан су бүркіп тұру қажет. Қоректендірілуі Айына бір рет кірпігүлдерге арналған тыңайтқышпен қоректендіріп отыру қажет. Аурулары Көбінесе саңырауқұлақ ауруларына шалдығып ауырады. Ондай жағдайда фунгицид препаратын қолданыңыздар. Көбейтілуі Қалемше арқылы көбейтеді. Сілтемелер * [http://www.gulstan.kz/ Гүлстан, өсімдіктер туралы сайт] Дереккөздер Қ 74 Құлжабаева Г.Ә.;«Өсімдіктер әлемі» оқу-әдістемелік кешені, Жемістер: Дидактикалық материал. - Алматы, 2011. - 16 б;ISBN 978-601-7237-31-8
Калатея

Өсімдік туралы Калатея– маранттар тұқымдасына жататын шөптесін өсімдік. Отаны – ылғалды тропикалық Оңтүстік Америка аймақтары. Бойы 70-80 см. Жапырақтары ірі, сопақша келген, ұзындығы 30-40см. Сабағының ұзындығы түрлеріне қарай 20см-ден 60см-ге дейін болады. Жапырағы бірден топырақтан өсіп шығып тұрған сабақ басында орналасады. Калатеяның әдемі жапырақтысының саны, гүлдейтін калатеяларға қарағанда өте көп. Гүлдейтін калатеялардың ішінде шафранды калатеяның гүлі керемет ашық қызғылт сары түсті, бірақ жапырақтары әдемі жапырақты калатеяларға қарағанда әрсіздеу болады. Әдемі жапырақты калатеялардың жапырақтары аты айтып тұрғандай өте әдемі, тауыстың қауырсыны немесе ертегідегі құстың түсі секілді түрлі-түсті болып келеді. Жапырақтары жылтыр, түкті және қағаз сияқтыларыда бар. Жарығы Алакөлеңкеде, жарықта өседі. Жарық жетісіспесе жапырақтарының әдемі түстері түссізденіп кетеді. Бірақ тіке түскен күн сәулесінен сақтау қажет. Жылуы Жылуды жақсы көреді. Қыста 18-20 °C төмен түспегені абзал. Суғарылуы Көктем-жаз айларында жиірек, қыста топырағын құрғатыңқырап барып суғарып тұру қажет. Ылғалдылығы Жоғары ылғалдылықты қажет етеді. Қоректендірілуі Көктем, жаз айларында әдемі жапырақты өсімдіктерге арналған тыңайтқышпен 14-15 күнде бір рет қоректендіреді. Шафранды калатеяны ғана гүлдейтін өсімдіктерге арналған тыңайтқышпен қоректендіреді. Аурулары Азынақ жел өтінен сақтау қажет. Дұрыс баптамаған кезде жапырақтары сарғайып, ширатылып, оратылып, дақтар пайда болып өзгеріске ұшырауы мүмкін. Оның себебі, артық не жеткіліксіз суғарылуы, күннің тік түскен сәулесі күйдіріп жіберуі, ауадағы ылғалдылықтың жетіспеуінен т.с.с. Көбейтілуі Ең оңай жолы түбін бөлу арқылы көбейту. Сілтемелер * [http://www.gulstan.kz/ Гүлстан, өсімдіктер туралы сайт] Дереккөздер Қ 74 Құлжабаева Г.Ә.;«Өсімдіктер әлемі» оқу-әдістемелік кешені, Жемістер: Дидактикалық материал. - Алматы, 2011. - 16 б;ISBN 978-601-7237-31-8
Крассула

Крассула – жасаңшөп тұқымдасына жататын бұта, ағаштектес суккулентті өсімдік.Африка, Оңтүстік және Орталық Америка, Азия аймақтарында таралған. Латынша «crassus» сөзі - «толық, жуан» деген мағынаны білдіреді. Сабақтары жуан, тығыз, етті. Жапырағы калың, шырынды, түсі жасыл, жылтыр. Пішіні домалақтау келген, теңгеге ұқсас. Сондықтан болар халық арасында «теңгегүл» немесе «теңге ағашы» деген атпен танымал. Үйде крассула өсірсе ақша шақырады деген қауесет тарап кеткен. Күтімі өте жеңіл өсімдіктерге жатады. Жарығы Жарық жерде жақсы өседі. Тіке түскен күн сәулесін қажет етеді. Аз уақыттық көлеңкеге де шыдамды. Жылуы Ауа температурасы қыста 12-15ºС төмен түспегені абзал. Ылғалдылығы Құрғақ ауаға төзімді. Бірақ шаң-тозаңнан тазарту мақсатында су бүркіп тұру қажет. Қоректендірілуі Жаз айларында кірпігүлге арналған тыңайтқышпен екі аптада бір рет қоректендіріп тұру керек. Аурулары Ауруға сирек шалдығады. Тек оның суккулентті екендігін ескеріп, байқап суғару қажет. Көбейтілуі Сабақ және жапырақ қалемшелері арқылы оңай көбейтіледі. Сілтемелер * [http://www.gulstan.kz/ Гүлстан, өсімдіктер туралы сайт] Дереккөздер Қ 74 Құлжабаева Г.Ә.;«Өсімдіктер әлемі» оқу-әдістемелік кешені, Жемістер: Дидактикалық материал. - Алматы, 2011. - 16 б;ISBN 978-601-7237-31-8
Кротон

Кротон – сүттіген тұқымдасына жатады. Отаны – Оңтүстік-шығыс Азия мен Тынық мұхит аралдары. Соңғы кездерде бөлме гүлдерінің ішінде, әдемі жапырақтары үшін үлкен қолданыста. Сабағы тік, көп болып тармақталып өседі. Жапырақтары үлкен, көлемді, қатты, қалың, жылтыр болып келеді. Жапырақтарының пішіндері әр қилы болып келеді. Түрлеріне қарай жасыл, сары, қызғылт, аралас ала түстері бар. Үй жағдайында сирек гүлдейді. Гүлі ақ түсті майда болады. Кротон күтімді қажет ететін нәзік өсімдік. Жел өтінде тұрып қалса, немесе суық сумен суғарса жапырақтарын тастап жібереді. Жарығы Алакөлеңкеде де, жарықта да жақсы өседі. Жылуы Қысы-жазы жылуды қалайды. Суық ауадан жапырақтары түсіп қалады. Суғарылуы Жазда жиірек, қыста сирек суару керек. Ылғалдылығы Жоғары ылғалдылықты қалайды. Жапырақтарына су бүркіп шаң тозаңнан тазартып тұрған абзал. Қоректендірілуі Көктем-жаз айларында әдемі жапырақты өсімдікке арналған тыңайтқышпен айына бір рет қоректендіріп тұрған жөн. Аурулары Ауа құрғақтығынан, суықтан, азынақ желден ауырады. Көбейтілуі Тұқымы арқылы көбейтеді. Ең оңай жолы қаламшасы арқылы көбейту. Сілтемелер * [http://www.gulstan.kz/ Гүлстан, өсімдіктер туралы сайт] Дереккөздер
Brilliance of the Seas

MS Brilliance of the Seas (Теңіз жарқылы) — Американдық Royal Caribbean Cruises Ltd. компанияның меншігіндегі, 2002 ж. Германияның Папенбург қаласындағы Meyer Werft GmbH верфінде соғылған, «Radiance» класындағы екінші круизді кеме. Өзінен басқа Radiance of the Seas, Serenade of the Seas және Jewel of the Seas атты егіз сыңар кемелері бар. Тарихы 28 сәуірде 1998 ж. Royal Caribbean Cruises Ltd. компаниясы немістің Meyer Werft кеме соғу компаниясымен келісім шартқа отырады. 2002 ж. 31 мамырда кеменің құрылысы бітіп, жүру сынағы өткізілгеннен кейін шілде айында компанияға тапсырылады. Шоқындыру салтанаты 2002 ж. 13 шілдеде Харвичте өткізіледі. Өкіл анасы болып Мэрилин Офер атанады. 19 шілдеде 2002 ж. Brilliance of the Seas-тің алғашық сапары басталады. Кемедегі ойын-сауықтар * 813 сыртқы каюта * 577 балконды каюта * 9 палубаны алып жатқан атриум * 1000 орындық театр * жасанды жартас * мини-гольфке арналған алаңқай және т.б. Жерорта теңізінде болған оқиға 2010 ж. 1 желтосанда Brilliance of the Seas Родастан (Грекия) шығып Александрияға (Мысыр) бағыт алады. Бірақ та Жерорта теңізінде қатты дауыл соққан кесірінен лайнер жылдамдығын 9 түйінге дейін азайтады. Биіктігі 15-18 метр құраған толқындар кемені оң жақ бортқа қарай ауып кету қауіпін төндіреді. Каютада жатқан жолаушылар төсектерінен құлап, оларға жиһаздар мен басқа да майда заттар құлаған. Гранд пианино терезеден ұшып түскен, Centrum Lobby-дегі орналасқан кеменің Рождество шыршасы қисайып кеткен. Терезелер мен әйнектер шағылып, спа салондағы бассейн зақымданады. Осының салдарынан 105 жолаушы жараланып, алғашқы медициналық көмекке жүгінеді. Джордж Аллен Смитпен болған жағдай 2005 ж. «Brilliance of the Seas» кемесімен үйлену тойы саяхатында болған George Allen Smith деген азамат жоғалып кетеді. Кейіннен каюта балконынан қанның іздері табылады. Іздеу нәтижесінен кейін, George Allen Smith борттан құлап кетті деген жорамал жасады. Кейіннен туысқандары бір миллион американ доллары құрайтын компенсация соммасын алады. Тағы қараңыз * Radiance of the Seas * Serenade of the Seas * Jewel of the Seas * Алып жолаушылар лайнерлер тізімі * Royal Caribbean International Дереккөздер Сыртқы сілтемелер * [http://www.royalcaribbean.com/findacruise/ships/class/ship/home.do?brR&shipClassCodeRD&shipCodeBR&shipNameBrilliance+Of+The+Seas++++++++ Royal Caribbean International бетінде кеменің сипаттамасы] * [http://www.marinetraffic.com/ais/ru/shipdetails.aspx?mmsi=311361000 MarineTraffic-те кеменің сипаттамасы және суреті] * [http://www.meyerwerft.de/page.asp?langd&main3&subs0&did1015 MEYER WERFT бетіндегі кеменің сипаттамасы] (немісше) * [http://www.youtube.com/results?search_querybrilliance+of+the+seas+storm&aq1&oq=Brilliance+ YouTube-тегі видео – кеменің дауылға тап болуы] * (швед тілінде)
Serenade of the Seas

MS Serenade of the Seas (Теңіз серенадасы) — Американдық Royal Caribbean Cruises Ltd. компанияның меншігіндегі, 2003 ж. Германияның Папенбург қаласындағы Meyer Werft GmbH верфінде соғылған, «Radiance» класындағы үшінші круизді кеме. Өзінен басқа Radiance of the Seas, Brilliance of the Seas және Jewel of the Seas атты егіз сыңар кемелері бар. Лайнердің өкіл анасы қара нәсілді голливудтің күлдіргі актрисасы Вупи Голдберг атанады. Тарихы 28 сәуірде 1998 ж. Royal Caribbean Cruises Ltd. компаниясы немістің Meyer Werft кеме соғу компаниясымен келісім шартқа отырады. 18 ақпанда 2002 ж. зауыт нөмірі 657-ші киль төселеді. 20 маусымда 2003 ж. Serenade of the Seas-тің құрылысы бітеді. 1 тамызда өзінің алғашқы сапарын бастап, 25 тамызда аяқтайды. Кеме круизін Сан-Хуана (Пуэрто-Рико) айлағынан бастайды. 2012 ж. жоспар бойынша Жерорта теңізімен саяхаттайды. Кемедегі ойын-сауықтар Лайнерде 1050 каюта бар. Соның ішінде: ** 813 сыртқы каюта ** 577 балконды каюта ** 237 ішкі каюта * Ерекшеліктері: ** жасанды жартас ** Portofino италияндық мейрамхана ** Casino RoyaleSM Тағы қараңыз * Radiance of the Seas * Brilliance of the Seas * Jewel of the Seas * Алып жолаушылар лайнерлер тізімі * Royal Caribbean International Дереккөздер Сыртқы сілтемелер * [http://www.royalcaribbean.com/findacruise/ships/class/ship/home.do;jsessionid00003zbl9tgnVSvuVl7SMpolKUK:10ktmeta1?brR&shipClassCodeRD&shipCodeSR Royal Caribbean International бетінде кеменің сипаттамасы] * [http://www.marinetraffic.com/ais/ru/shipdetails.aspx?mmsi=311492000 MarineTraffic-те кеменің сипаттамасы және суреті] * [http://www.meyerwerft.de/page.asp?langd&main3&subs0&did1018 ХMEYER WERFT бетінде кеменің сипаттамасы] (немісше) * (швед тілінде)
Meyer Werft

Meyer Werft — Германияда орналасқан кеме соғу верфі. Штаб-пәтері немістің Папенбург қаласында орналасқан. 1997 жылдан бері Neptun Werft верфімен жұмыс істеп келеді. Компания Meyer Neptun Group тобының мүшесі. Тарихы Іргетасы 1795 жылы ағаш кемелер соғу үшін қаланған. 1874 жылдан бастап корпусы темірден жасалған кемелер шығара бастаған. 1920 жылға дейін Папенбург маңында 20-ға жуық верфтер болған. Қазір тек Meyer Werft компаниясы қалған. Компания жайлы Компания круизді кемелер, паромдар, танкерлер, контейнер тасушы кемелер, малға арналған көліктер, өзендегі круизді кемелер шығарады. Meyer Werft әлемдегі үлкен және қазіргі заманға сай технологиямен жабдықталған, 2300-ге жуық жұмысшылары бар компаниялардың бірі. Әлемдегі ең үлкен төбесі жабылған құрғақ докы бар. Ол 1987 жылы соғылған, ұзындығы 370 м., ені 101,5 м. және биіктігі 60 м. 2000 ж. тағы екінші жабық құрғақ док соғылады. Оның ұзындығы 504 м., ені 125 м. және биіктігі 75 м. Соның нәтижесінде компания жылына үш круизді кеме шығара алатын болды. Meyer Werft Celebrity Cruises, Norwegian Cruise Line және Royal Caribbean International сияқты компанияларға бірнеше кемелер соғып берген. Сыртқы сілтемелер * [http://www.meyerwerft.com Meyer Werft ресми сайты] * [http://maps.google.com/maps?fq&hlen&geocode&qpapenburg&sll37.0625,-95.677068&sspn52.637906,59.414063&ieUTF8&ll53.096936,7.360775&spn0.009844,0.014505&th&z=16 Meyer Werft орналасуы] Дереккөздер
Құмырагүл

Құмырагүл – қасқыржемдер тұқымдасына жататын көп жылдық өсімдіктер туысы. Отаны – Оңтүстік Америка мен Мексика аймақтары. Құмырагүлдің сыртқы пішіні құмыра тәрізді, діңінің төменгі жағы жуан болады да, биіктеген сайын жіңішкере түседі. Өсімдік діңінің дөңгеленген жартысы топырақтың сыртында, жартысы жердің астында тамырымен жалғасып өседі. Негізінен бұл өсімдік тастақ шөлдерде өсетіндіктен, бойына су жинап, сақтау үшін осылай қалыптасқан. Жапырақтары діңінің жоғарғы бөлігінде орналасқан. Жапырағы жіңішке ашық жасыл түсті, ұзындығы 2-3 метрге жетеді. Үй жағдайында ыстық пен суыққа төзімді күтімі жеңіл өсімдік болып саналады. Жарығы: Жарық сүйгіш. Тіке түскен күн сәулесін қажет етеді. Жылуы: Қыста 10ºС төмен түспегені абзал. Суғарылуы: Жазда топырағының беткі қабаты әбден құрғағанда барып суғарады. Қыс айларында айына бір рет, ал салқындау жерде тұрса суғармайды. Ылғалдылығы: Құрғақ ауаға төзімді. Су бүркуді қажет етпейді, дегенмен де жапырақтарын тазарту мақсатында су бүркіп, шаңын жуып тұрған абзал. Ескертетін жай, су бүркігенде діңіне су тигізбеу керек. Ол үшін қағазбен діңін орап қойған дұрыс. Қоректендірілуі: Жазда айына бір рет минералды тыңайтқышпен қоректендіріледі. Аурулары: Ауруға сирек шалдығады. Өрмекші кенесі, ақ ұнтақ құрты, щитовка зиянкестері зақым келтіруі мүмкін. Мөлшерден артық суғаруға болмайды. Өз бойында ылғалды ұстап тұру мүмкіндігі бар өсімдік болғандықтан, артық суғарғаннан діңі шіріп кетеді. Көбейтілуі: Өскіндері немесе тұқымы арқылы көбейтіледі. Сілтемелер * [http://www.gulstan.kz/ Гүлстан, өсімдіктер туралы сайт] Дереккөздер "Гүлстан" республикалық ғылыми-танмыдық, көпшілік журнал, 2010 жыл ISSN 2078-6727
Қынагүл

Қынагүл немесе шыңқетер, шытырлақ – қынагүл тұқымдасына жатады. Отаны – тропикалық Африка аймақтары. Гүлдің 850-дей түрі белгілі. Сабақтарының биіктігі 40-50 см, тік орналасқан, сулы, жартылай мөлдір. Жапырақтары ұзыншақ сүйір болып келген, жиектері майда аратісті, түсі ақшыл жасылдан, қою жасыл аралығында. Гүл күлтелері жай және гүлпарлы, ал түстері күлгін, ақ, қызыл, ақшыл көк, қызғылт болады. Мол әрі ұзақ көктемнен күзге дейін гүлдейді. Жарығы: Жарық мол түсетін жерге орналастыру керек. Бірақ тіке күн сәулесінен қорғау қажет. Жылуы: Қыста 18ºС төмен түспегені абзал. Суғарылуы: Жаз айларында топырағы ылғалды болып тұрғаны абзал, қыста суды топырағының беткі қабаты құрғағанда ғана құю керек. Ылғалдылығы: Жапырағына су бүркіп тұру қажет. Гүлдеп тұрған кезінде гүлін қалқалап барып су бүрку керек, әйтпесе су тамшылары гүл күлтелерінде дақ қалдырады. Қоректендірілуі: Көктемнен күзге дейін гүлдейтін гүлдерге арналған тыңайтқышпен қоректендіріледі. Аурулары: Ауа құрғап кетсе өрмекші құрты, кене, өсімдік биті секілді зиянкестердің әсерінен ауырады. Көбейтілуі: Қалемшелеу, тұқымы арқылы көбейтеді. Сілтемелер * [http://www.gulstan.kz/ Гүлстан, өсімдіктер туралы сайт] Дереккөздер "Гүлстан" республикалық ғылыми-танмыдық, көпшілік журнал, 2010 жыл ISSN 2078-6727
Күрестен Азия чемпионаты 2012

2012 жылғы күрестен Азия чемпионаты Гумиде, Оңтүстік Корея, ақпанның 16 мен 19 аралығында өтті. . Медаль кестесі Елдер рейтингі Медальдар қорытындысы Ерлер еркін күресі Ерлер грек-рим күресі Әйелдер еркін күресі Сыртқы сілтемелер *[http://www.fila-official.com/sites/ultimate/ Official website]
KAZ.KZ

KAZ.KZ ұлттық акпаратты-іздестіру жүйесі — бұл Интернет желісінің ұлттық сегментіндегі қоғамға бағытталған ақпараттарға жедел кіріс механизмі. KAZ.KZ жүйесінің негізгі ерекшеліктері ақпараттарды көптілді іздеу (қазақша, орысша) және басқа ұлттық ақпараттық жүйелер мен мәліметтер базасымен интеграциялау болып табылады. KAZ.KZ акпаратты-іздестіру жүйесі Интернет желісінің қазақстандық сегментінде және .KZ домендік аймағындағы веб-сайттарды құрамы бойынша іздеу жүргізеді. Іздестіру жүйесі ақпараттық іздеу саласындағы ең жаңа жетістіктер негізінде құрылған және табылған нәтижелерді сұрыптаудың ерекше алгоритмдерін пайдаланады. «KAZ.KZ ақпаратты-іздестіру жүйесі» жобасы Интернет желісіндегі қазақстандық сегментінің бірыңғай ақпараттық кеңістігін дамытуға жағымды ықпал етеді. KAZ.KZ ұлттық акпаратты-іздестіру жүйесі 2009 жылдың 16 желтоқсанында ресми түрде іске қосылды. Сілтемелер * [http://www.kaz.kz/ Ресми сайты] * [http://tengrinews.kz/internet/186054/ Национальный поисковик Kaz.kz первым в СНГ получил поддержку многоязычного поиска] * [http://www.khabar.kz/rus/socium/V_Kazahstane_zapustili_novij_poiskovik_-_kaz_kz.html В Казахстане запустили новый поисковик - kaz.kz] * [http://ca-news.org/news/668761 Поисковая система KAZ.kz выйдет на страны Центральной Азии] * [http://kaztrk.kz/rus/news/obschestvo/kaz_kz_vmesto_Gugla_i_Jandeksa.html Кaz.kz вместо «Гугла» и «Яндекса» ] * [http://bolashak.kz/ru/news/single/470?month3&year2011 Вопросы развития поисковой системы KAZ.kz обсудили в Алматы] * [http://www.express-k.kz/show_article.php?art_id=52153 KAZ.KZ бросает перчатку Yandex]
Но Му Хён

Но Му Хён (; 1 қыркүйек 1946 — 23 мамыр 2009) — 16-шы Корея Республикасы президенті. 2004 жылы 12 наурызда ел Парламенті оған импичмент жариялайды, алайды конституциялық сот оны 14 мамырда ақтап шығады. 2009 жылы 23 мамырда америкалық фирмадан 6 млн АҚШ доллорындай пара алған деп жала жабылады. Но Му Хён осыдан кейін жартастан секіріп өзін өзі өлтіреді. Полиция оның «мен қиын кезеңді бастан кешірудемін, көп адамның өмірін ауырлаттын» деген қолхатын табады. Ол сыртқы саясатында АҚШ пен Жапониямен тығыз байланыс орнатуға тырысты. Оңтүстік Корея экономикасында өсу байқалды. Сілтемелер
Eclipse (өңдеу ортасы)

Eclipse (, — модульдік және кроссплатформалық еркін бағдарламалық қамтамасыз ету қосымшасы біріктірілген өңдеу ортасы. Java, JavaFX, Python, PHP, JavaScript, C++, Ада бағдарламалау тілдерінде және басқа да бағдарламалау тілдерінде жұмыс жасайды. Иклипс арқауы (Eclipse Foundation) арқылы дамытылып қолдау алады. Тарихы Дереккөздер
Корея (айрық)

География: *Корея — географиялық аумақ *Корей түбегі *Корей Халық Демократиялық Республикасы (Солтүстік Корея) — Корей түбегі солтүстік бөлігіндегі мемлекет *Корея Республикасы (Оңтүстік Корея) — Корей түбегі оңтүстік бөлігіндегі мемлекет
Орыс географиялық қоғамы

Орыс географиялық қоғамы — 1845 жылы 6 тамызда құрылған Ресейдің географиялық қоғамы (үкіметтік емес ұйым). Париж (1821), Берлин (1828), Лондон (1830) қоғамдарынан кейінгі әлемдегі ең көне географиялық қоғамдардың бірі. Атауы * Орыс Географиялық Қоғамы (1845—1850, 1917—1926) * Императорлық Орыс Географиялық Қоғамы (1850—1917) * Мемлекеттік географиялық қоғам (1926—1938) * КСРО Географиялық Қоғамы (1938—1992) * 1992 жылдан бастап — қайтадан Орыс географиялық қоғамы. Тарихы 1845 жылы 18 тамызда император I Николай бұйрығымен Ресей империясының Ішкі істер министрі граф Л.А.Перовскийдің Санкт-Петербургте Орыс Географиялық Қоғамын құру туралы ұсынысы қабылданды (кейінірек Императорлық Орыс Географиялық Қоғамы деп атала бастады). Императорлық Орыс Географиялық Қоғамының құрылтайшылары адмиралдар И.Ф.Крузенштерн және П.И.Рикорд, вице-адмирал Ф.П.Литке, контр-адмирал Ф.П.Врангель, академиктер К.И.Арсеньев, К.М. Бэр, П. И. Кёппен, В. Я. Струве, әскери геграф, геодезист М.П.Вронченко т.б. Императорлық Орыс Географиялық Қоғамына ең алғаш мүше болған қазақ ғалымы 21 ақпан 1857 жылы орыс ғалымы П.П.Семеновтың ұсынысымен Шоқан Уәлиханов Императорлық Орыс Географиялық Қоғамының толық мүшесі болып қабылданды.
Евфрат

Евфра́т ( әл-Фурат) — Түркия, Сирия және Ирак елдерін кесіп өтетін арна, Батыс Азиядағы ең ірі өзендердің бірі. Өзен Мұраттан бастау алып ұзындығы 3065 км-ге созылған, өте келе Қарасу және Мұрат ағындары қосылады, ұзындығы 2780 км, бассейннің көлемі 765,8 мың. км². Қызықты мәліметтер *Ежелгі египеттіктер Тутмос III-нің басқыншылық жорықтары кезінде (б.з.д. XV ғасыр) алғаш рет Евфраттың жағалуына аяқ басқан, сол кезде олар өзенді «Нахаринаның ұлы төңкерілген өзені», немесе «теріс ағатын өзен» деп атаған, себебі оларды Евфраттың әдеттегі Ніл өзені секілді солтүстік бағытта ақпайтындығы таңқалдырған.. Сілтеме * [http://www.ppl.nl/bibliographies/all/?bibliography=water Библиография по водным ресурсам и международного права] * [http://www.jewishencyclopedia.com/view.jsp?artid518&letterE Еврейская энциклопедия: ссылки на Евфрат в Ветхом Завете] * [http://gurukul.ucc.american.edu/ted/ice/tigris.htm Тигр и Евфрат реки спора, детали конфликта и сотрудничества] * [https://web.archive.org/web/20060211201325/http://www.mfa.gov.tr/MFA/ForeignPolicy/MainIssues/WaterIssues/WaterIssuesBetweenTurkeySyriaIraq_Chapter_IV.htm Турецкая Национальная политика использования вод Евфрат — Тигр бассейна (ТРЕХ — STAGED ПЛАН) (Турецкий)] * [http://www.zeledi.com/gallery/thumbnails.php?album=56 Коллекция фотографий реки Евфрат] * [http://www.archaeologychannel.org/content/film/film.asp?code=dammingeuphrates Документальный фильм «Damming Евфрат»] Дереккөздер
Ел басына күн туса (фильм)

Ел басына күн туса — 1967 жылы режиссер Мәжит Бегалин түсірген фильм. Сюжеті Фильмде Ұлы Отан соғысының батыры, қазақ халқының аяулы перзенті Бауыржан Момышұлының жайында. Фильм 1941 жылда болған Мәскеу түбіндегі шайқас жайында баяндайды. Рөлдерде *Генерал Панфилов — Всеволод Санаев *Соғыс ардагері — Кәукен Кенжетаев *Константин Рокоссовский — Владлен Давыдов *Бауыржан Момышұлы — Асанбек Өмірәлиев *Рақымов — Қуатбай Әбдрейімов *Лейтенант Брудный — Анатолий Голик *Живоев — Вячеслав Подвиг *Чижов — Михаил Селютин Дереккөздер
Ренато Дульбекко

Рена́то Дульбе́кко (; 22 ақпан 1914, Катандзаро, Калабрия — 20 ақпан 2012) — тамыры италиялық, АҚШ вирусологы, 1975 жылғы Нобель сыйлығының физиолоия мен медицина бойынша лауреаты (Дейвид Балтимор мен Хоуард Теминмен бірге) «онкогендік вирустар мен жасушаның генетикалық материалдарымен байланысы жаңалығы үшін». Дереккөздер